**Մարզպետի տեղակալ Լևոն Սարգսյանը մասնակցեց Դիլիջանում կազմակերպված գիտաժողովին 11.05.2015**

 Մայիսի 11-ին մարզպետի տեղակալ Լևոն Սարգսյանը Դիլիջանում մասնակցեց ,,,Ներառական համայնք,, ծրագրի շրջանակներում ,,Ներառական կրթություն. կրթություն բոլորի համար,, թեմայով կազմակերպված տարածաշրջանային գիտաժողովին: Գիտաժողովին ներկա էին Հայաստանի և Վրաստանի կրթության և գիտության նախարարությունների, Տավուշի մարզպետարանի, միջազգային, հասարակական կազմակերպությունների, ոլորտի խնդիրներով հետաքրքրված այլ կառույցների ներկայացուցիչներ: Լևոն Սարգսյանը Տավուշի մարզպետ Հովիկ Աբովյանի և իր անունից ողջունեց մասնակիցներին և շնորհակալություն հայտնեց նման կարևոր միջոցառումը Տավուշի մարզում կազմակերպելու համար: Նա անդրադարձ կատարեց ,,Հույսի կամուրջ,, ՀԿ-ի հետ երկարամյա համագործակցությանը, որի արդյունքում իրականացվել են բազմաթիվ ծրագրեր՝ նպատակ ունենալով մարզի համայնքներում, հանրակրթության ոլորտում ներդնել ներառական գաղափարներ: -Կարծում եմ, արդյունքները եղել են դրական, քանի որ դրանք որպես մոդել կիրառվել են հետագա աշխատանքներում,-նշեց մարզպետի տեղակալը: Նա գիտաժողովը կարևորեց նաև տարածաշրջանային համագործակցության ոլորտում և, ողջունելով վրացի գործընկերներին, հույս հայտնեց, որ այն կլինի երկուստեք ընդունելի ու արդյունավետ: